جمهور باشلیغی نور سلطان نظربایف اوز وظیفه سیدن استعفا ایتگن لیگینی بیلدیردی.
نور سلطان نظربایف، جمهور باشلیغی اوله راق اوز وظیفه سینی اداغگه ییتکیزووچی قرارنامه نی امضاله دی.
نظربایف، تلویزیون ترماقلری ارقه لی بیرگن بیاناتیده، بوگونگی خلققه خطاباً قیله دیگن صحبتی نینگ خاص ایکن لیگینی، اوزی اوچون قیین بیر قرار ایکن لیگینی معلوم قیلیب؛
"جمهور باشلیغی اوله راق صلاحیتلریمنی اداغگه ییتکیزیش قراری آلدیم" دیدی.
جمهور باشلیغی نظربایف، قالگن مدتده جمهور رئیس لیک صلاحیتی نینگ سنا باشلیغی قاسم جومرت توقایف گه تاپشیره جگینی، ینگی جمهور باشلیغی قسم یاد ایتیش مراسیمی نینگ ایرته گه پارلمانده بولیب اوتیشینی خبر بیردی.
جمهور باشلیغی نظربایف، اوز صحبتی نینگ آرتیدن 20 مارچ تاریخیدن اعتباراً جمهور رئیس صلاحیتینی اداغگه ییتکیزووچی قرارنامه گه قول قویدی.
پارلمانده ایرته گه قسم یاد ایتیب جمهور رئیس لیک وظیفه سینی نظربایف دن تسلیم آله دیگن توقایف، 2020 - ییلی گچه جمهور رئیس صفتیده مملکتنی باشقریب باره دی.
نظربایف، 1940 – ییلی 6 جولایده قزاقستان نینگ کاس کیلین تومنیده توغیله دی. 1989 – ییلی قزاقستان کمونیست حزبی نینگ باش منشیسی ایتیب سیلنگن نظربایف، 1991 – ییلی 1 – دسامبرده 98،7 فایز رای آلیب جمهور باشلیغی ایتیب سیلندی.
نظربایف نینگ وظیفه سی 2020 ییلی اداغگه ییتیب بارر ایدی.
نظربایف مملکتنی 30 ییل دن بیری باشقریب بارماقده ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
